SL Uradni list Evropske unije C 167/21

Objava v skladu s členom 26(2) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil glede imena zajamčene tradicionalne posebnosti

(2016/C 167/13)

V skladu s prvim pododstavkom člena 26(1) Uredbe (EU) št. 1151/2012 Evropskega parlamenta in Sveta (1) je Češka republika imena „Tradiční Lovecký salám“/„Tradičná Lovecká saláma“ in „Tradiční Špekáčky“/„Tradičné Špekačky“ predložila (2) kot imena zajamčene tradicionalne posebnosti (ZTP), ki so v skladu z Uredbo (EU) št. 1151/2012. Imena „Lovecký salám“/„Lovecká saláma“ in „Špekáčky“/„Špekačky“ so bila registrirana (3) brez pridržanja imena v skladu s členom 13(1) Uredbe Sveta (ES) št. 509/2006 (4) kot zajamčene tradicionalne posebnosti in so trenutno zaščitena v skladu s členom 25(2) Uredbe (EU) št. 1151/2012.

Po nacionalnem postopku ugovora iz drugega pododstavka člena 26(1) Uredbe (EU) št. 1151/2012

— sta bili imeni „Lovecký salám“/„Lovecká saláma“ dopolnjeni z izrazoma „Tradiční“ oziroma „Tradičná“;

— sta bili imeni „Špekáčky“/„Špekačky“ dopolnjeni z izrazoma „Tradiční“ oziroma „Tradičné“;

Dopolnilna izraza opredeljujeta tradicionalne lastnosti imen v skladu s tretjim pododstavkom člena 26(1) Uredbe (EU) št. 1151/2012.

Glede na navedeno Komisija objavlja imena

„TRADIČNÍ LOVECKÝ SALÁM“/„TRADIČNÁ LOVECKÁ SALÁMA“

in

„TRADIČNÍ ŠPEKÁČKY“/„TRADIČNÉ ŠPEKAČKY“,

da se omogoči njihova registracija v registru zajamčenih tradicionalnih posebnosti iz člena 22 Uredbe (EU) št. 1151/2012.

Ta objava daje v skladu s členom 51 Uredbe (EU) št. 1151/2012 pravico do ugovora proti vpisu imen „Tradiční Lovecký salám“ / „Tradičná Lovecká saláma“ in „Tradiční Špekáčky“ / „Tradičné Špekačky“ v register zajamčenih tradicionalnih posebnosti iz člena 22 navedene uredbe.

V primeru, da se imena „Tradiční Lovecký salám“ / „Tradičná Lovecká saláma“ in „Tradiční Špekáčky“ / „Tradičné Špekačky“ vpišejo v register v skladu s členom 26(4) Uredbe (EU) št. 1151/2012, veljajo veljavne specifikacije proizvodov ZTP „Lovecký salám“/„Lovecká saláma“ in „Špekáčky“/„Špekačky“ za specifikacije iz člena 19 Uredbe (EU) št. 1151/2012 za ZTP „Tradiční Lovecký salám“ / „Tradičná Lovecká saláma“ in „Tradiční Špekáčky“ / „Tradičné Špekačky“, zaščitene s pridržanjem imena.

Zaradi popolnosti in v skladu s členom 26(2) Uredbe (EU) št. 1151/2012 ta objava vsebuje specifikaciji ZTP „Lovecký salám“/„Lovecká saláma“ in „Špekáčky“/„Špekačky“, kot sta bili že objavljeni v Uradnem listu Evropske unije (5).

ZTP VLOGA ZA REGISTRACIJO

UREDBA SVETA (ES) št. 509/2006

o zajamčenih tradicionalnih posebnostih kmetijskih proizvodov in živil

„LOVECKÝ SALÁM“ ali „LOVECKÁ SALÁMA“

ES št. SK-TSG-0007-0044 – 4.8.2006

1. Naziv in naslov skupine, ki je predložila vlogo

Naziv : Český svaz zpracovatelů masa Naslov : Libušská 319 142 00 Praha 4 Písnice ČESKÁ REPUBLIKA Tel. : +420 244092404 Telefaks : +420 244092405 E-naslov : reditel@cszm.cz

Naziv : Slovenský zväz spracovateľov mäsa Naslov : Kukučínova 22 831 03 Bratislava SLOVENSKO Tel. : +421 255565162 Telefaks : +421 255565162 E-naslov : slovmaso@slovmaso.sk

2. Država članica ali tretja država

Češka republika

Slovaška republika

3. Specifikacija proizvoda

3.1 Ime(-na), ki se predlaga(-jo) za registracijo:

„Lovecký salám“ (CZ)

„Lovecká saláma“ (SK)

3.2 Ime

— ☒ je specifično samo po sebi — ☐ izraža posebne lastnosti kmetijskega proizvoda ali živila

Ime „Lovecký salám“ ali „Lovecká saláma“ je specifično samo po sebi, saj je v Češki in Slovaški republiki dobro znano ter se že dolgo tradicionalno povezuje s posebnim trajnim fermentiranim mesnim proizvodom, ki ima značilno obliko ploskega kvadra in značilen okus.

3.3 Če se zahteva pridržanje imena na podlagi člena 13(2) Uredbe št. 509/2006:

— ☐ Registracija s pridržanjem imena — ☒ Registracija brez pridržanja imena

3.4 Vrsta proizvoda

Skupina 1.2 Mesni proizvodi (kuhani, soljeni, dimljeni itd.)

3.5 Opis kmetijskega proizvoda ali živila, za katero se uporablja ime iz točke 3.1

„Lovecký salám“ ali „Lovecká saláma“ je trajen fermentiran mesni proizvod, namenjen neposredni porabi, običajno kot narezek.

Fizikalne lastnosti:

proizvod je dolg približno 40 cm in ima značilno obliko ploskega kvadra ter ovoj iz čreva, ki ima povprečni premer 50–55 mm.

Kemične lastnosti:

— vodna aktivnost: največ 0,93

— pH: manj kot 5,5

— vsebnost čistih mišičnih beljakovin: najmanj 15 % mase

— vsebnost maščobe: največ 45 % mase

— vsebnost soli: največ 4,2 % mase

Organoleptične lastnosti:

Zunanji videz in barva: proizvod je izdelan iz mešanice govejega in svinjskega mesa; je temnorjave barve, površina je zmerno nagubana, pod ovojem je vidna granulacija.

Videz in barva prereza: prerez ima videz mozaika, sestavljenega večinoma iz delcev, velikih do 5 mm, brez skupkov maščobe in pustih delcev; dovoljene so zračne luknjice; pusti koščki so proti sredini proizvoda rubinasto rdeče barve, proti robu pa so temnejši; koščki maščobe so svetlejše barve. Prerez proizvoda je pravokotne oblike.

Okus in vonj: značilen okus po prekajevanju; zelo začinjen in slan okus.

Čvrstost: precej kompaktna; prožna.

3.6 Opis metode pridobivanja kmetijskega proizvoda ali živila, za katero se uporablja ime iz točke 3.1

„Lovecký salám“ ali „Lovecká saláma“ je izdelana iz govedine z vsebnostjo maščobe do 10 %, svinjine z vsebnostjo maščobe do 20 %, svinjskih obrezin z vsebnostjo maščobe do 30 %, mastnih obrezin z vsebnostjo maščobe do 50 %, slanine, mešanice nitritne soli, antioksidanta (E 315 ali E 316 [največ 500 mg/kg, izraženo kot eritorbinska kislina]), mletega črnega popra, sladkorja, česna (v obliki kosmičev, koncentrata ali prahu v količinah, ki ustrezajo standardni količini svežega česna), mletih klinčkov, starterskih kultur (kombiniranih kultur, ki vsebujejo bakterijske seve mlečne kisline [rod Lactobacillus in/ali Pediococcus] in koagulaza negativne mikrokoke) in kolagenskih ovojev.

Za proizvodnjo 100 kg končnega proizvoda „Lovecký salám“ ali „Lovecká saláma“ se uporabljajo naslednje sestavine:

—

govedina z vsebnostjo maščobe do 10 %:

—

svinjina z vsebnostjo maščobe do 20 %:

—

svinjske obrezine z vsebnostjo maščobe do 30 %:

—

svinjske obrezine z vsebnostjo maščobe do 50 %:

—

slanina:

—

mešanica nitritne soli:

—

mleti črni poper:

—

sladkor:

—

česen:

—

mleti klinčki:

—

antioksidant E 315 ali E 316:

—

starterske kulture

—

kolagenski ovoj

Svinjske obrezine z vsebnostjo maščobe do 50 % in slanina so zmrznjene. Vse surovine, sestavine in začimbe se zmešajo, da se pripravi zmes iz delcev, velikih 3-5 mm, ta pa se nato nadeva v ovoje, katerih premer je 50-55 mm in ki so dolgi približno 40 cm. Proizvod se nato oblikuje v plosk kvader. Oblikovani proizvodi se položijo tesno drug zraven drugega v čiste zaboje ali druge primerne zabojnike in 24–48 ur zorijo v hladilnici pri temperaturi 2–4 °C. Nato se obesijo na palice za prekajevanje in se na hladnem dimu pri temperaturi približno 24 °C prekajujejo približno sedem dni. Ko je postopek prekajevanja končan, se proizvodi sušijo. Med postopkom sušenja proizvoda ne sme napasti plesen. Ko je dosežena predpisana vrednost vodne aktivnosti, je proizvod pripravljen za razpošiljanje. Sušenje traja približno 14 dni, da se zagotovi, da proizvod ustrezno fermentira pri temperaturah in relativni vlažnosti zraka, ki omogočajo rast starterskih kultur in enakomerno sušenje proizvoda (temperaturno območje: 16–27 °C, območje relativne vlažnosti zraka: 75 % do 92 %).

3.7 Posebnost kmetijskega proizvoda ali živila

„Lovecký salám“ ali „Lovecká saláma“ se od drugih trajnih fermentiranih mesnih proizvodov razlikuje najprej po značilni obliki ploskega kvadra, ki jo pridobi z oblikovanjem med postopkom zorenja. Ima tudi okus, značilen za proizvod, ki ga določa predpisana sestava ključnih sestavin in začimb ter je rezultat postopka fermentacije.

3.8 Tradicionalne lastnosti kmetijskega proizvoda ali živila

Proizvod „Lovecký salám“ ali „Lovecká saláma“ v Češki republiki izvira iz začetka 20. stoletja. Takrat se je izdeloval predvsem pozimi zaradi ugodnejših razmer za zorenje in težavne obdelave surovin z zmernim zamrzovanjem, ki je osnovni pogoj za njihovo uspešno granulacijo. Pozneje se je proizvodnja z izboljšanimi metodami hlajenja in mehanizmi prekajevalnic osredotočila predvsem na oskrbo velikonočnih in božičnih tržnic ter poletno turistično sezono. Danes je to tradicionalen in priljubljen trajni proizvod, ki se izdeluje skozi vse leto.

Proizvod „Lovecký salám“ ali „Lovecká saláma“ je bil predstavljen v publikaciji Technológia mäsového priemyslu [Tehnologija mesne industrije] (del II, 1955, Hlavná správa mäsového a rybného priemyslu [Glavno poročilo mesne in ribiške industrije], ministrstvo za živilsko industrijo) ter je bil nato v tehnične in ekonomske standarde za mesne proizvode (del 1, pravila, ki se uporabljajo od 1. januarja 1977, generalni direktorat za živilsko industrijo, Praga) vključen kot češkoslovaški nacionalni standard št. ČSN 57 7269, kar je vodilo do širitve proizvodnje v skladu s tem standardom po vsej nekdanji Češkoslovaški. Ustaljeni recept se je razvil iz postopnih sprememb v tehnikah izdelovanja, ki so se pojavile kot odgovor na omejeno razpoložljivost nekaterih sestavin, in želje po izboljšanju varnosti končnega proizvoda. Ta recept je določen v opisu proizvodne metode za „Lovecký salám“ ali „Lovecká saláma“ – glej točko 3.6 te vloge. Lastnosti tradicionalnega proizvoda so se kljub tem spremembam ohranile.

3.9 Minimalne zahteve in postopki nadzora posebnih lastnosti

Preverjanja vključujejo:

— upoštevanje deležev surovin, sestavin in začimb v receptu; preverjanja se izvedejo s primerjavo količin surovin, sestavin in začimb glede na recept med pripravo mešanice za proizvod;

— upoštevanje določene oblike, zunanjega videza, barve in čvrstosti proizvoda: vizualno preverjanje se opravi po koncu sušenja končnega proizvoda;

— upoštevanje določenega videza in barve prereza proizvoda; vizualno preverjanje se opravi po koncu sušenja končnega proizvoda;

— upoštevanje določene čvrstosti, vonja in okusa proizvoda; preverjanja se opravijo s senzorično analizo končnega proizvoda;

— upoštevanje določenih fizikalnih in kemičnih parametrov proizvoda; končni proizvod se preuči z odobrenimi laboratorijskimi metodami.

Organ ali telo, ki preverja skladnost s specifikacijo proizvoda, preverjanje vsaj enkrat na leto opravi v prostorih vsakega proizvajalca proizvoda.

4. Organi ali telesa, ki preverjajo skladnost s specifikacijo proizvoda

4.1 Naziv in naslov

Organi ali telesa, ki preverjajo skladnost s specifikacijo proizvoda v Češki republiki:

Naziv : Státní zemědělská a potravinářská inspekce Naslov : Květná 15 603 00 Brno ČESKÁ REPUBLIKA Tel. : +420 543540111 E-naslov : sekret.oklc@szpi.gov.cz

☒ Javni ☐ Zasebni

Naziv : Státní veterinární správa České republiky Naslov : Slezská 7 120 00 Praha 2 ČESKÁ REPUBLIKA Tel. : +420 227010137 E-naslov : hygi@svscr.cz

☒ Javni ☐ Zasebni

Organi ali telesa, ki preverjajo skladnost s specifikacijo proizvoda v Slovaški:

Naziv : BEL/NOVAMANN International, s r.o. Naslov : Továrenská 14 815 71 Bratislava SLOVENSKO P.O. BOX 11 820 04 Bratislava 24 SLOVENSKO Tel. : +421 250213376 E-naslov : tomas.ducho@ba.bel.sk

☐ Javni ☒ Zasebni

Naziv : Štátna veterinárna a potravinová správa SR Naslov : Botanická 17 842 13 Bratislava SLOVENSKO Tel. : +421 260257427 E-naslov : buchlerova@svssr.sk

☒ Javni ☐ Zasebni

4.2 Posebne naloge organa ali telesa

Inšpekcijski organi iz točke 4.1 so odgovorni za preverjanje, ali je bila specifikacija v celoti izpolnjena.

VLOGA ZA REGISTRACIJO ZTP

UREDBA SVETA (ES) št. 509/2006

o zajamčenih tradicionalnih posebnostih kmetijskih proizvodov in živil

„ŠPEKÁČKY“ ali „ŠPEKAČKY“

ES št. SK-TSG-0007-0055 – 21.5.2007

1. Naziv in naslov vlagatelja

Naziv : Český svaz zpracovatelů masa Naslov : Libušská 319 142 00 Praha 4 Písnice ČESKÁ REPUBLIKA Telefon : +420 244092404 Telefaks : +420 244092405 E-naslov : reditel@cszm.cz

Naziv : Slovenský zväz spracovateľov mäsa Naslov : Kukučínova 22 831 03 Bratislava SLOVENSKO Telefon : +421 255565162 Telefaks : +421 255565162 E-naslov : slovmaso@slovmaso.sk

2. Država članica ali tretja država

Češka republika

Slovaška republika

3. Specifikacija proizvoda

3.1 Ime(-na) za registracijo:

„Špekáčky“ (češko)

„Špekačky“ (slovaško)

3.2 Navedite, ali gre za ime, ki:

— ☐ je specifično samo po sebi — ☒ izraža posebne lastnosti kmetijskega proizvoda ali živila

Ime Špekáčky/Špekačky izraža posebne lastnosti kmetijskega proizvoda ali živila, ki izhajajo iz neenakomerno porazdeljenih koščkov slanine (špek) v grobi mešanici s precej majhnim deležem kolagenskih delcev.

3.3 Ali se zahteva pridržanje imena na podlagi člena 13(2) Uredbe št. 509/2006?

— ☐ Registracija s pridržanjem imena — ☒ Registracija brez pridržanja imena

3.4 Vrsta proizvoda

Skupina 1.2 Mesni proizvodi (kuhani, soljeni, dimljeni itd.)

3.5 Opis kmetijskega proizvoda ali živila, za katero se uporablja ime iz točke 3.1

Špekáčky/Špekačky so toplotno obdelan mesni proizvod zlatorjave barve, izdelan iz nekaj metrov dolgega nepretrganega nadeva, polnjenega v ovoj iz prašičjega tankega črevesa ali govejega tankega okroglega črevesa.

Fizikalne lastnosti: nepretrgan nadev, z vrvico razdeljen na posamezne dele, ki tehtajo od 65 do 85 g, imajo premer od približno 4,0 do 4,6 cm in so dolgi od 8 do 9 cm.

Kemične lastnosti:

vsebnost čistih mišičnih beljakovin: največ 6 % mase

vsebnost maščob: največ 45 % mase

vsebnosti soli: največ 2,5 % mase

Organoleptične lastnosti:

Zunanji videz in barva: proizvod je izdelan iz mešanice govejega in svinjskega mesa, nadevane v ovoj iz naravnega črevesa, razdeljenega z vrvico. Proizvod je zlatorjave barve, dovoljen pa je tudi temnejši ali svetlejši odtenek brez vidnih lis zaradi prekajevanja. Na površini proizvoda so dovoljeni posušene kapljice soka in svetlejša območja na stikih posameznih kosov. Površina je gladka ali rahlo nagubana. Proizvod se ne sme povečati z maščobo ali aspikom.

Videz in barva pri prerezu: proizvod je pri prerezu bledo do temno rdeč z neenakomerno razporejenimi koščki slanine. Dovoljeni so drobni mehki kolagenski delci in zračne luknjice.

Okus in vonj: blag pri sveže prekajenem proizvodu, zmerno slan zaradi začimb; sočen pri kuhanju.

Čvrstost: čvrst, mehak, kompakten.

3.6 Opis metode pridobivanja kmetijskega proizvoda ali živila, za katero se uporablja ime iz točke 3.1

Sestavine Špekáčky/Špekačky so naslednje: govedina z vsebnostjo maščob do 30 %, svinjina z vsebnostjo maščob do 50 %, slanina, pitna voda (v obliki ledenega praška), krompirjev škrob, mešanica nitratne soli, mleti črni poper, sladka paprika (100 ASTA), česen (v obliki kosmičev, koncentrata ali praha v količinah, ki ustrezajo standardni količini svežega česna), mleti muškatni orešček, polifosfata E 450 in E 451 (3 g/kg kot P205), askorbinska kislina E 300 (0,5 g/kg), ovoj iz govejega tankega okroglega črevesa ali prašičjega tankega črevesa; razdeljen z vrvico.

100 kg Špekáčky/Špekačky kot končni proizvod sestavljajo:

—

govedina z vsebnostjo maščob do 30 %

—

svinjina z vsebnostjo maščob do 50 %

—

slanina

—

voda (led)

—

krompirjev škrob

—

mešanica nitratne soli

—

mleta sladka paprika (100 ASTA)

—

mleti črni poper

—

česen (kosmiči, koncentrat, prah)

—

mleti muškatni orešček

—

polifosfata E 450 in E 451

—

askorbinska kislina E 300

—

ovoj:

—

vrvica za razdelitev.

Te sestavine (razen slanine), aditivi in začimbe se uporabijo za izdelavo mešanice z delci velikosti med 0,1 mm in 2,5 mm. Slanina, narezana na koščke velikosti približno 8 mm, se nato doda v mešanico, in ta se nadeva v ovoj iz govejega tankega okroglega črevesa ali prašičjega tankega črevesa z največjim premerom med 4,0 cm in 4,6 cm.

Mešanica v ovoju se z vrvico razdeli na posamezne dele. Vrvi proizvoda se nato privežejo na palico za prekajevanje in odnesejo v prekajevalnico, kjer se posušijo in prekadijo, da proizvod dobi značilno barvo in vonj. Prekajeni proizvod se nato toplotno obdela pri 75 do 78 °C, dokler središčna temperatura vsaj za deset minut ne doseže 70 °C. Po toplotni obdelavi se proizvod poškropi s hladno vodo in počasi ohladi. Špekáčky/Špekačky se nato shranijo v hladnem in temnem prostoru.

3.7 Posebnost kmetijskega proizvoda ali živila

Špekáčky/Špekačky se od drugih toplotno obdelanih mesnih proizvodov razlikujejo po neenakomerni porazdelitvi koščkov slanine (špek) v grobi mešanici s precej majhnim deležem kolagenskih delcev, kar da narezanemu proizvodu značilen videz. Nadaljnja posebna lastnost proizvoda je nepretrgan nadev v ovoju iz naravnega črevesa, v katerem so posamezne Špekáčky/Špekačky razdeljene z vrvico. Še ena pomembna značilna lastnost je uravnoteženost začimb, ki da skupaj z govedino in slanino segretemu proizvodu edinstven okus in vonj.

3.8 Tradicionalne lastnosti kmetijskega proizvoda ali živila

Kar zadeva porabo, sestavine in postopke proizvodnje, so Špekáčky/Špekačky na območju, ki je zdaj Češka republika, znane že več kot 100 let. V velikem obsegu so se začele izdelovati v drugi polovici 19. stoletja z razvojem industrije prekajenega mesa in začele veljati kot visokokakovosten mesni izdelek v ovoju iz govejega tankega okroglega črevesa. Leta 1891 so bile razstavljene na kmetijskem sejmu v Pragi, kjer je bila prvič javno postavljena popolnoma opremljena prekajevalnica. Špekáčky/Špekačky so prekajevali na kraju samem in jih za osem krajcarjev (tedanji češki kovanec) še vroče stregli na privlačnem papirnatem krožniku s hrenom in slano štručko. Pojav Špekáčky/Špekačky kot klasičnega češkega prekajenega mesnega proizvoda sega v navedeno obdobje. Izjemno kakovost takratnih Špekáčky/Špekačky dokazujejo sestavine: 50 % proizvoda je sestavljal goveji križ mladih živali, 20 % visokokakovostna svinjina brez kože, 30 % pa slanina. Odvisno od čvrstosti proizvoda so se včasih dodale majhne količine mesa za klobase (vezivo iz govedine). Proizvod so začinili s česnom, črnim poprom in občasno tudi z malo muškatnega oreščka. Druga možnost je bila, da so se Špekáčky/Špekačky nabodle na palico in pritrdile z laneno vrvico. Ker se je proizvod prodajal po kosih, je morala skupna masa ustrezati številu kosov. Da bi bil proizvod visokokakovosten, ga je bilo treba tudi pravilno prekaditi. Na začetku 20. stoletja se je postopek prekajevanja še razvil, in Špekáčky/Špekačky so poleg párky in klobásy (drugi tradicionalni vrsti klobas) postale osnovni mehki mesni proizvod. Nekatera podjetja, zlasti v velikih mestih, so zaslovela zaradi svojih Špekáčky/Špekačky. Med opaznejšimi proizvajalci so bili Koula in Macháček na območju Novega mesta v Pragi, na obrobju mesta, v Vinohradyh, pa Šereda, čigar Špekáčky/Špekačky so Pražanom postale znane kot „Šeredky“. Te mehke mesne proizvode so v trgovine dobavljali še vroče po prekajevanju, in običajno je popoldne čudovito dišalo po prekajenem ne samo v trgovinah, ampak tudi v celotni okolici. Zvečer je ulice stare Prage obsijala plinska razsvetljava in napolnil vonj, ki je prihajal od številnih stojnic s hrano, na katerih so na oglju pekli Špekáčky/Špekačky.

Za kakovost mesnih proizvodov takrat niso veljali nobeni predpisi in pravila. Javni inšpekcijski pregledi so se osredotočali predvsem na moko, ki se je Špekáčky/Špekačky ni smelo dodajati. Po drugi svetovni vojni je bila ključna sestavina Špekáčky/Špekačky poleg slanine še vedno govedina. Pozneje, ko se je prašičereja okrepila, je bila sestava naslednja: 40 % govedine (prednji kosi), 30 % svinjine proizvodne kakovosti in 30 % slanine. Takrat se je spremenilo tudi začinjanje, saj se je začela dodajati sladka paprika. Po nacionalizaciji proizvodnje in predelave mesa so za sestavo sestavin, aditive, ovoje in tehnološke postopke začeli veljati tehnični in ekonomski standardi, s katerimi se je kakovost tega tradicionalnega češkega proizvoda še naprej izboljševala. Za proizvodnjo Špekáčky/Špekačky so veljali tehnični in ekonomski standardi za mesne proizvode (del 1 pravil, ki se uporabljajo od 1. januarja 1977, generalni direktorat za mesno industrijo, Praga) pod št. ČSN 57 7115. Posledično se je njihova proizvodnja v skladu s temi standardi razširila po vsej nekdanji Češkoslovaški. Zaradi postopne spremembe proizvodne tehnologije in omejene razpoložljivosti nekaterih sestavin ali ovojev (na primer govejega tankega okroglega črevesa) je bil ustvarjen ustaljen recept, ki je naveden zgoraj pri opisu metod Špekáčky/Špekačky – glej točko 3.6 te vloge.

3.9 Minimalne zahteve in postopki nadzora posebnih lastnosti

Preverja se naslednje:

— ujemanje z deleži sestavin, aditivov in začimb v skladu z receptom; postopek priprave vključuje navzkrižno preverjanje glede na recept;

— da so koščki slanine (špek) neenakomerno razporejeni v gostejši mešanici s precej majhnim deležem kolagenskih delcev; vizualni pregled se opravi med postopkom tehnološke proizvodnje po postopku nadevanja v ovoj iz naravnega črevesa in razdelitvi na posamezne kose z vrvico;

— ujemanje oblike proizvoda, videza površine, barve in čvrstosti; vizualni pregled se opravi, ko je končni proizvod toplotno obdelan, poškropljen in ohlajen;

— ujemanje videza in barve narezanega proizvoda; vizualni pregled se opravi, ko je končni proizvod toplotno obdelan, poškropljen in ohlajen;

— ujemanje okusa, vonja, čvrstosti in sočnosti proizvoda; senzoričen pregled končnega proizvoda se opravi po segretju;

— ujemanje fizikalne in kemične sestave proizvoda; končni proizvod se preuči z odobrenimi laboratorijskimi metodami.

Preverjanja mora organ ali podjetje za preverjanje vsaj enkrat letno opraviti v prostorih vsakega proizvajalca proizvoda.

4. Organi ali telesa, ki preverjajo skladnost s specifikacijo proizvoda

4.1 Naziv in naslov

Organi ali telesa, ki preverjajo skladnost s specifikacijo proizvoda v Češki republiki:

Naziv : Státní zemědělská a potravinářská inspekce Naslov : Květná 15 603 00 Brno ČESKÁ REPUBLIKA Tel. : +420 543540111 E-naslov : sekret.oklc@szpi.gov.cz

☒ Javni ☐ Zasebni

Naziv : Státní veterinární správa ČR Naslov : Slezská 7 120 00 Praha 2 ČESKÁ REPUBLIKA Tel. : +420 227010137 E-naslov : hygi@svscr.cz

☒ Javni ☐ Zasebni

Organi ali telesa, ki preverjajo skladnost s specifikacijo proizvoda v Slovaški:

Naziv : BEL/NOVAMANN International, s r.o. Naslov : Továrenská 14 815 71 Bratislava SLOVENSKO P.O. BOX 11 820 04 Bratislava 24 SLOVENSKO Tel. : +421 250213376 E-naslov : tomas.ducho@ba.bel.sk

☐ Javni ☒ Zasebni

Naziv : Štátna veterinárna a potravinová správa SR Naslov : Botanická 17 842 13 Bratislava SLOVENSKO Tel. : +421 260257427 E-naslov : buchlerova@svssr.sk

☒ Javni ☐ Zasebni

4.2 Posebne naloge organa ali telesa

Inšpekcijski organi iz točke 4.1 so odgovorni za preverjanje, ali so bile izpolnjene vse specifikacije.

(1) Uredba (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL L 343, 14.12.2012, str. 1).

(2) EU št. CZ-TSG-0107-01405 – 18.12.2015.

(3) Uredbi Komisije (EU) št. 160/2011 z dne 21. februarja 2011 o registraciji imena v register zajamčenih tradicionalnih posebnosti („Lovecký salám“ / „Lovecká saláma“ (ZTP)) (UL L 47, 22.2.2011, str. 7) in (EU) št. 158/2011 z dne 21. februarja 2011 o registraciji imena v register zajamčenih tradicionalnih posebnosti („Špekáčky“/„Špekačky“ (ZTP)) (UL L 47, 22.2.2011, str. 3).

(4) Uredba Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (UL L 93, 31.3.2006, str. 1). Uredba je bila razveljavljena in nadomeščena z Uredbo (EU) št. 1151/2012.

(5) „Lovecký salám“/„Lovecká saláma“, št. ES: SK-TSG-0007-0044 – 4.8.2006 (UL C 96, 16.4.2010, str. 18).

„Špekáčky“/„Špekačky“, št. ES: SK-TSG-0007-0055 – 21.5.2007 (UL C 94, 14.4.2010, str. 18).